<תאריך>

<שמך וכתובתך>

מר מאיר שטרית
שר הפנים
קפלן 2
ירושלים

פקס: 02-5666376

הנדון: הכפר דאר אלחנון בוואדי עארה

לכבוד שר הפנים,

לאחרונה נודע לי על המקרה של הכפר דאר אלחנון – ישוב בשטח מדינת ישראל באזור ואדי עארה. תושבי הכפר הם ערבים אזרחי מדינת ישראל הגרים על אדמה השייכת להם עפ"י החוק.

למרות שהכפר דאר אלחנון נוסד בשנות העשרים של המאה הקודמת, עוד לפני קום מדינת ישראל, משרדך מסרב להכיר בו ומונע מתושביו את זכויותיהם הבסיסיות כאזרחים וכתושבי הארץ. משרדך יוצא חדשות לבקרים באיומי הריסה של בתים בכפר, ומונע מתושביו לקבל שירותים בסיסיים – חשמל, טלפון, שירותי תחבורה, חינוך, בריאות ותברואה. מצב זה נמשך מאז קום המדינה.

בימים אלה מאיימים בגלוי פקידי משרדך לפנות את דאר אלחנון מתושביו ולהרוס את הבתים בו.

לאחרונה אף הוצא צו הריסה כנגד דרך שסללו התושבים בשיתוף פעולה עם פעילי שלום יהודים וערבים.

חובתך היא לעצור מצב עניינים מביש זה. עליך, כשר הפנים של מדינת ישראל, מוטלת החובה המשפטית, המוסרית והציבורית להעניק מיידית מעמד של יישוב מוכר לכפר דאר אלחנון ולספק לתושביו את כל הסיוע הנדרש, תוך שוויון מלא לאזרחים היהודים הגרים באותו אזור.

בכבוד רב,

<שם (+תואר)>